MP TET Result 2019: PEB ने जारी किया टीईटी परीक्षा का रिजल्ट, इस डायरेक्ट लिंक से करें चेक  
एमपी टीईटी परीक्षा का रिजल्ट जारी हो गया है. 
रिजल्ट वेबसाइट peb.mp.gov.in पर जारी हुआ है.
परीक्षा 1 से लेकर 11 फरवरी के बीच आयोजित की गई थी.
उम्मीदवार नीचे जिए गए डायरेक्ट लिंक पर क्लिक कर रिजल्ट चेक कर सकते हैं.
MP PEB Result Direct Link
आपको बता दें कि परीक्षा का रिजल्ट जारी होने के बाद वरिष्ठ पत्रकार रवीश कुमार ने उम्मीदवारों को बधाई दी. उन्होंने फेसबुक पर पोस्ट किया है. उन्होंने लिखा है-
मध्य प्रदेश के 19000 उच्च माध्यमिक शिक्षकों को बधाई. हमने भी यहाँ पत्र लिखा था. कई बार लिखा और टीवी पर बोला. मुझे खूब मेसेज आता था कि लिखूँ और बोलूँ. अब कोई मेसेज नहीं कर रहा. फिर भी एक परीक्षार्थी ने बता ही दिया कि रिज़ल्ट आ गए हैं. नए शिक्षकों से उम्मीद है कि वे पहले खुद को शिक्षित करेंगे. नई नई किताबें पढ़ेंगे और अपने छात्रों का जीवन ज्ञान से भर देंगे. दहेज़ नहीं लेंगे और सांप्रदायिकता, अंध राष्ट्रवाद से दूर रहेंगे. 
अच्छा पाठक और दर्शक बनेंगे जिससे मीडिया के लिए सामाजिक माहौल बर्बाद न हो. यह परीक्षा फ़रवरी में हुई थी. मध्य प्रदेश में सात या आठ साल बाद शिक्षकों की बहाली हुई है. रिज़ल्ट में देरी से छात्र अधीर हो रहे थे. उम्मीद है बाकी परीक्षाएँ भी जल्दी होंगी और उनके परिणाम समय से आएंगे. 
नया जीवन रोचक और ईमानदार हो. वैसे होगा नहीं. इसमें से दस बीस ही बेहतरीन शिक्षक बनेंगे. बाकी सब रूटीन हो जाएँगे. मुझे इनसे कोई उम्मीद नहीं है. न समाज को होनी चाहिए. बाकी अगर ग़ैरत होगी तो मुझे ग़लत साबित कर दिखाएँगे. जय हिन्द.